Merkezê Çapemenîye û Îrtîbatî yê Hêzanê Sûrîyeya Demokratîke (QSD) derheqê hêrişê cerganê dewleta tirke yê vera dewa Sigîroyî ya Eyn Îsayî eşkerayîyêke daye.
Eşkerayîye wina ya: ''Hêzanê ma cewab da hêrişanê cerganê îşxalkeran ê dewleta tirke yê vera dewa Sigîroyî ya Eyn Îsayî û hêriş şikna. Cergan 6ê kanûne de saete 19.00 de xîret kerd ke debikewê dewa Sigîroyî. Hêzanê ma cewab da înan û xeylêk cergî kişîyayî. Cergî dima neçare mendî ke biremê. Dima ra cergan pê çekanê giranan dewe da bombayan ver ke cenazayanê xo bîgirê. Agahîya hîrayî do hetê Merkezê Çapemenîye û Îrtîbatî yê QSDyî ra bêrê parekerdene.''
